Presuda Općeg suda (deveto vijeće) od 15. studenoga 2018. –

Banco Santander protiv Komisije

(predmet T-227/10)

„Državne potpore – Odredbe o porezu na dobit kojima se poduzetnicima porezno rezidentnima u Španjolskoj dopušta amortizacija goodwilla koji proizlazi iz stjecanja udjela u trgovačkim društvima porezno rezidentnima u inozemstvu – Odluka kojom se potpora proglašava nespojivom s unutarnjim tržištem i nalaže njezin povrat – Pojam državne potpore – Selektivnost – Referentni sustav – Odstupanje – Različit tretman – Opravdanje različitog tretmana – Poduzetnici korisnici mjere – Legitimna očekivanja”

1. Sudski postupak – Ispitivanje merituma prije ispitivanja dopuštenosti – Dopuštenost (t. 23., 24.)

2. Potpore koje dodjeljuju države – Pojam – Selektivnost mjere – Mjera koja pruža poreznu pogodnost – Referentni okvir za utvrđivanje postojanja prednosti – Materijalno određivanje – Kriteriji – Postojanje veze između predmeta mjere o kojoj je riječ i predmeta referentnog okvira – Usporedivost situacije koja proizlazi iz predmetne mjere s onom koja proizlazi iz referentnog okvira (čl. 107. st. 1. UFEU-a) (t. 50.-52., 82., 85., 89.-93.)

3. Potpore koje dodjeljuju države – Pojam – Selektivnost mjere – Mjera koja pruža poreznu pogodnost – Opća mjera primjenjiva na sve gospodarske subjekte bez razlike – Mjera koja se ne primjenjuje na transakcije koje su usporedive s onima kojima se uvjetuje njezino odobrenje – Mjera koju bi se moglo kvalificirati kao selektivnu (čl. 107. st. 1. UFEU-a) (t. 69.)

4. Potpore koje dodjeljuju države – Pojam – Selektivnost mjere – Mjera koja pruža poreznu pogodnost – Referentni okvir za utvrđivanje postojanja prednosti – Materijalno određivanje – Mjera koja čini vlastiti referentni okvir – Pretpostavke – Porezni sustav koji je jasno određen i koji slijedi određene ciljeve – Nepostojanje – Sistematičnost i općenitost mjere (čl. 107. st. 1. UFEU-a) (t. 114.-119.)

5. Potpore koje dodjeljuju države – Pojam – Selektivnost mjere – Odstupanje od općeg poreznog sustava – Razlikovanje između poduzetnika koji se nalaze u usporedivoj činjeničnoj i pravnoj situaciji – Kriteriji za ocjenu – Usporedba s obzirom na cilj zajedničkog poreznog sustava u njegovoj cjelini (čl. 107. st. 1. UFEU-a) (t. 130.-136.)

6. Potpore koje dodjeljuju države – Pojam – Selektivnost mjere – Odstupanje od općeg poreznog sustava – Opravdanje koje se temelji na naravi i strukturi sustava – Kriteriji za ocjenu – Mjera namijenjena ostvarenju cilja koji proizlazi iz mehanizama svojstvenih općem poreznom sustavu – Primjerenost – Opseg tereta dokaza (čl. 107. st. 1. UFEU-a; Uredba Vijeća br. 659/1999) (t. 153.-159., 163., 177., 185., 186., 193., 198.)

7. Tužba za poništenje – Predmet – Djelomično poništenje – Uvjet – Odvojivost osporavanih odredaba – Objektivni kriterij – Neispunjena pretpostavka – Nedopuštenost (čl. 263. UFEU-a) (t. 208.)

8. Potpore koje dodjeljuju države – Pojam – Ocjena s obzirom na članak 107. stavak 1. UFEU-a – Uzimanje u obzir ranije prakse – Isključenost (čl. 107. st. 1. UFEU-a) (t. 211., 236.)

9. Potpore koje dodjeljuju države – Komisijino ispitivanje – Određivanje korisnika potpore – Stvarno uživanje – Ocjena (čl. 107. st. 1. UFEU-a) (t. 225.-234.)

10. Potpore koje dodjeljuju države – Pojam – Ocjena s obzirom na objektivne okolnosti, neovisno o postupanju institucija – Uzimanje u obzir navedenog ponašanja pri ispitivanju obveze povrata potpore nespojive s unutarnjim tržištem – Zaštita legitimnih očekivanja (čl. 107. st. 1. UFEU-a; Uredba Vijeća br. 659/1999, čl. 14.) (t. 245.-259.)

11. Potpore koje dodjeljuju države – Povrat nezakonite potpore – Potpora dodijeljena povredom postupovnih pravila iz članka 108. UFEU-a – Moguća legitimna očekivanja korisnika – Nepostojanje osim u slučaju iznimnih okolnosti – Legitimno očekivanje koje proizlazi iz određenih, bezuvjetnih i odgovarajućih jamstava koje nudi Komisija – Objava odluke o pokretanju formalnog istražnog postupka kojom se prekida to legitimno očekivanje (čl. 107. st. 1. UFEU-a i čl. 108. st. 3. UFEU-a) (t. 261.-284.)

Predmet

Zahtjev na temelju članka 263. UFEU-a za poništenje članka 1. stavka 1. Odluke Komisije 2011/5/EZ od 28. listopada 2009. o poreznoj amortizaciji financijskog goodwilla za stjecanje inozemnih udjela C 45/07 (ex NN 51/07, ex CP 9/07) koju provodi Španjolska (SL 2011., L 7, str. 48.) i podredno, članka 4. te odluke.

Izreka

1. Tužba se odbija.